               EUROOPAN KOMISSIO
            Bryssel 3.11.2017
            COM(2017) 635 final
            2017/0278(NLE)
            Ehdotus
            NEUVOSTON PÄÄTÖS
            liikenneyhteisösopimuksessa perustetussa ministerineuvostossa Euroopan unionin puolesta esitettävästä kannasta

               PERUSTELUT

               1.EHDOTUKSEN SISÄLTÖ

               Tämä ehdotus koskee päätöstä liikenneyhteisön perustamista koskevassa sopimuksessa, jäljempänä ’liikenneyhteisösopimus’, perustetussa ministerineuvostossa Euroopan unionin puolesta esitettävästä kannasta liikenneyhteisön pysyvän sihteeristön, jäljempänä ’sihteeristö’, kotipaikkaa koskevan päätöksen suunniteltuun hyväksymiseen.

               2.EHDOTUKSEN TAUSTA

               2.1Sopimus liikenneyhteisön perustamisesta

               Bosnia ja Hertsegovinaa lukuun ottamatta kaikki osapuolet allekirjoittivat Länsi-Balkanin osapuolten (Albania, Bosnia ja Hertsegovina, Kosovo
                  1*, jäljempänä ’Kosovo’, entinen Jugoslavian tasavalta Makedonia, Montenegro ja Serbia) kanssa tehdyn liikenneyhteisösopimuksen englanninkielisen version Triestessä 12. heinäkuuta 2017 pidetyssä kuuden Länsi-Balkanin maan huippukokouksessa, ja Bosnia ja Hertsegovina allekirjoitti sopimuksen 18. syyskuuta 2017 Brysselissä. Osapuolet allekirjoittivat liikenneyhteisösopimuksen muut kieliversiot 9. lokakuuta 2017. Liikenneyhteisösopimusta on sen allekirjoittamisesta lähtien sovellettu väliaikaisesti sen 41 artiklan 3 kohdan mukaisesti. Unionin osalta väliaikaisesta soveltamisesta säädetään liikenneyhteisön perustamista koskevan sopimuksen allekirjoittamisesta Euroopan unionin puolesta ja sen väliaikaisesta soveltamisesta annetussa neuvoston päätöksessä
                  2
               .

               Euroopan unioni on liikenneyhteisösopimuksen osapuoli.

               2.2Ministerineuvosto

                  Liikenneyhteisösopimuksen 21 artiklassa perustetun ministerineuvoston tehtävänä on varmistaa asetettujen tavoitteiden saavuttaminen. Ministerineuvoston vastuulla on

               –a) antaa yleisiä toimintapoliittisia ohjeita;

               –b) seurata liikenneyhteisösopimuksen täytäntöönpanon etenemistä sekä sosiaalifoorumin esittämien ehdotusten mukaisia jatkotoimia;

               –c) antaa lausuntoja sihteeristön johtajan nimittämistä varten; ja

               –d) päättää sihteeristön kotipaikasta.

                  Ministerineuvostossa on yksi edustaja kustakin osapuolesta. Kaikki EU:n jäsenvaltiot voivat osallistua tarkkailijoina. Jollei toisin säädetä, ministerineuvoston päätökset perustuvat yksimielisyyteen.

               2.3Ministerineuvoston suunniteltu säädös

                  Ensimmäisessä kokouksessaan ministerineuvosto hyväksyy päätöksen liikenneyhteisösopimuksen 28 artiklalla perustetun sihteeristön kotipaikasta. Kyseinen päätös on olennaisen tärkeä liikenneyhteisösopimuksen oikea-aikaisen täytäntöönpanon kannalta.

                  Sihteeristön kotipaikkaa koskeva päätös on ensimmäinen merkittävä askel liikenneyhteisösopimuksen tehokkaassa täytäntöönpanossa. Sihteeristö on keskeisessä asemassa tuettaessa liikenneyhteisösopimuksen täytäntöönpanoa, ja on erityisen tärkeää, että se olisi pian täysin toimintavalmis. Kaikkien alueellisten kumppanien päästyä alustavaan poliittiseen yhteisymmärrykseen ja jos Euroopan unioni on asiasta samaa mieltä, ministerineuvosto pääsee todennäköisesti liikenneyhteisösopimuksen 21 artiklan d alakohdan mukaisesti yksimielisyyteen Belgradin valinnasta sihteeristön kotipaikaksi.

                  Suunniteltu päätös sitoo osapuolia oikeudellisesti liikenneyhteisösopimuksen 21 artiklan d alakohdan nojalla, jonka mukaan ministerineuvoston tehtävänä on päästä yhteisymmärrykseen sihteeristön kotipaikasta.

               3.UNIONIN PUOLESTA ESITETTÄVÄ KANTA

               Ehdotetaan, että tuetaan Belgradin nimittämistä pysyvän sihteeristön kotipaikaksi. Kaakkois-Euroopan osapuolet tukevat laajalti kyseistä valintaa, ja koska Belgrad sijaitsee niistä yhden alueella, valinnalla todennäköisesti tuetaan liikenneyhteisösopimuksen menestyksekästä täytäntöönpanoa.

               Tässä mielessä muistutetaan, että liikenneyhteisösopimus on yksi tekijä, jolla voidaan vahvistaa alueellista yhteistyötä Länsi-Balkanin alueen kanssa, kuten selitetään tarkemmin komission ehdotuksessa neuvoston päätökseksi liikenneyhteisösopimuksen allekirjoittamisesta [COM(2017)324 final, väliotsikko ”Yleinen tausta”].

               Liikenneyhteisösopimuksen 21 artiklan d alakohdan mukaisesti ministerineuvoston tehtävänä on päästä yhteisymmärrykseen sihteeristön kotipaikasta. Koska unioni on osapuolena liikenneyhteisösopimuksessa, sen kanta on tarpeen.

               4.OIKEUSPERUSTA

               4.1Menettelyllinen oikeusperusta

               4.1.1 Periaatteet

                  SEUT-sopimuksen 218 artiklan 9 kohdassa määrätään neuvoston päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

                  Ilmaisu ”säädöksiä, joilla on oikeusvaikutuksia” kattaa säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa
                     3
                  ”.

               4.1.2 Soveltaminen kyseessä olevaan tapaukseen

               Ministerineuvosto on sopimuksella (liikenneyhteisösopimus) perustettu elin.

               Säädös, joka ministerineuvoston on annettava, on säädös, jolla on oikeusvaikutuksia. Suunniteltu säädös sitoo osapuolia kansainvälisen oikeuden nojalla liikenneyhteisösopimuksen 21 artiklan d alakohdan mukaisesti.

               Suunnitellulla säädöksellä ei täydennetä tai muuteta sopimuksen institutionaalisia rakenteita.

               Ehdotetun päätöksen menettelyllinen oikeusperusta on näin ollen SEUT-sopimuksen 218 artiklan 9 kohta.

               4.2Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan mukaan päätöksen aineellinen oikeusperusta riippuu lähinnä sen suunnitellun säädöksen tarkoituksesta ja sisällöstä, jota koskeva kanta unionin puolesta esitetään. Jos suunnitellulla säädöksellä on kaksi eri tarkoitusta tai siinä on kahdenlaisia tekijöitä ja jos toinen näistä tarkoituksista tai tekijöistä on yksilöitävissä päätöksen pääasialliseksi tarkoitukseksi tai tekijäksi, kun taas toinen on ainoastaan liitännäinen, SEUT-sopimuksen 218 artiklan 9 kohdan mukaisen päätöksen osalta on käytettävä yhtä aineellista oikeusperustaa, toisin sanoen sitä, jota päätöksen pääasiallinen tai määräävä tarkoitus tai tekijä edellyttää.

               Jos suunnitellulla säädöksellä on samanaikaisesti useita eri tavoitteita tai tekijöitä, jotka liittyvät erottamattomasti toisiinsa ilman, että jokin niistä on ainoastaan liitännäinen, SEUT-sopimuksen 218 artiklan 9 kohdan mukaisen päätöksen aineellisen oikeusperustan on sisällettävä poikkeuksellisesti kaikki vastaavat oikeusperustat.

               4.2.2.Soveltaminen kyseessä olevaan tapaukseen

               Sihteeristön kotipaikkaa koskeva suunniteltu säädös on luonteeltaan hallinnollinen ja näin ollen tarpeen liikenneyhteisösopimuksen asianmukaisen toiminnan kannalta. Liikenneyhteisösopimuksen tavoitteet ja tekijät liittyvät maantie-, rautatie- ja sisävesiliikenteeseen, jotka kuuluvat SEUT-sopimuksen 91 artiklan soveltamisalaan, sekä meriliikenteeseen, joka kuuluu SEUT-sopimuksen 100 artiklan 2 kohdan soveltamisalaan. Suunniteltu säädös koskee horisontaalisen luonteensa vuoksi kaikkia näitä tekijöitä. Kaikki kyseiset tekijät liittyvät erottamattomasti toisiinsa ilman, että jokin niistä olisi ainoastaan liitännäinen.

                  Ehdotetun päätöksen aineellinen oikeusperusta sisältää näin ollen seuraavat säädökset: SEUT-sopimuksen 91 artikla ja 100 artiklan 2 kohta.

                  4.3
                        Päätelmät

                  Ehdotetun päätöksen oikeusperustana olisi oltava SEUT-sopimuksen 91 artikla ja 100 artiklan 2 kohta yhdessä sen 218 artiklan 9 kohdan kanssa.

               2017/0278 (NLE)

               Ehdotus

               NEUVOSTON PÄÄTÖS

               liikenneyhteisösopimuksessa perustetussa ministerineuvostossa Euroopan unionin puolesta esitettävästä kannasta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni allekirjoitti sopimuksen liikenneyhteisön perustamisesta, jäljempänä ’liikenneyhteisösopimus’, neuvoston päätöksen
                  4
                mukaisesti.

               (2)Liikenneyhteisösopimuksen 41 artiklan 3 kohdan mukaisesti liikenneyhteisösopimusta sovelletaan väliaikaisesti [XXX] alkaen Euroopan unionin ja XXX:n välillä.

               (3)Liikenneyhteisösopimuksen 21 artiklan d alakohdan mukaisesti ministerineuvosto päättää pysyvän sihteeristön kotipaikasta.

               (4)On aiheellista määrittää ministerineuvostossa unionin puolesta esitettävä kanta, koska pysyvän sihteeristön kotipaikkaa koskeva päätös sitoo unionia.

               (5)On aiheellista tukea Belgradin nimittämistä pysyvän sihteeristön kotipaikaksi. Kaakkois-Euroopan osapuolet tukevat laajalti kyseistä valintaa, ja koska Belgrad sijaitsee niistä yhden alueella, valinnalla todennäköisesti tuetaan liikenneyhteisösopimuksen menestyksekästä täytäntöönpanoa,

               ON HYVÄKSYNYT TÄMÄN PÄÄTÖKSEN:

               1 artikla

               Unionin puolesta ministerineuvoston ensimmäisessä kokouksessa esitettävä kanta perustuu tämän päätöksen liitteenä olevaan ministerineuvoston päätösluonnokseen.

               Unionin edustajat ministerineuvostossa voivat hyväksyä pieniä muutoksia päätösluonnokseen ilman uutta neuvoston päätöstä.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)
                  *Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

                     (2)
                  CSST/2017/10301, http://register.consilium.europa.eu/content/out?lang=en&typ=SET&i=ADV&RESULTSET=1&DOC_ID=10301/17|10301/*/17&DOC_LANCD=FR&ROWSPP=25&NRROWS=500&ORDERBY=DOC_DATE+DESC

                     (3)
                  Euroopan unionin tuomioistuimen 7. lokakuuta 2014 antama tuomio asiassa C-399/12 Saksa v. neuvosto, ECLI:EU:C:2014:2258, 61–64 kohta.

                     (4)
                  EUVL L , , s. .

    ---documentbreak---

               EUROOPAN KOMISSIO
            Bryssel 3.11.2017
            COM(2017) 635 final
            LIITE
            asiakirjaan
            Neuvoston päätös
            liikenneyhteisösopimuksessa perustetussa ministerineuvostossa Euroopan unionin puolesta esitettävästä kannasta

               LIITE

               [Tämä säädösluonnos liitetään neuvoston päätökseen]

               LIIKENNEYHTEISÖN MINISTERINEUVOSTON

               PÄÄTÖSLUONNOS nro 2017/1

               D/2017/1/MC-TC, annettu … 2017, liikenneyhteisön pysyvän sihteeristön kotipaikasta

               LIIKENNEYHTEISÖN MINISTERINEUVOSTO, joka

               ottaa huomioon liikenneyhteisön perustamista koskevan sopimuksen ja erityisesti sen 21 artiklan d alakohdan,

               ON PÄÄTTÄNYT SEURAAVAA:

               Ainoa artikla

               Liikenneyhteisön pysyvän sihteeristön kotipaikka on Belgrad.

               Tehty [Brysselissä] … päivänä …kuuta 2017.

               Ministerineuvoston puolesta

               ……………………………


               EUROOPAN KOMISSIO
            Bryssel 6.11.2017
            COM(2017) 641 final
            2017/0283(NLE)
            Ehdotus
            NEUVOSTON PÄÄTÖS
            Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetussa eläinlääkintäalan sekakomiteassa Euroopan unionin puolesta esitettävästä kannasta päätökseen N:o 1/2017 sopimuksen liitteen 11 lisäyksen 6 muuttamisesta

               PERUSTELUT

               1.EHDOTUKSEN TAUSTA

               ·Päätösehdotuksen perustelut ja tavoitteet

               Euroopan yhteisön ja Sveitsin valaliiton välinen maataloustuotteiden kauppaa koskeva sopimus (jäljempänä ’maataloussopimus’) tuli voimaan 1. kesäkuuta 2002.

               Sveitsille on myönnetty useampia perättäisiä määräaikaisia ajanjaksoja, joiden aikana sillä oli mahdollisuus soveltaa trikiinitutkimusta koskevaa poikkeusta lihotukseen ja lihakauppoihin tarkoitettujen kotieläiminä pidettävien sikojen ruhoihin ja lihaan pienteurastamoissa. Sveitsissä ei ole havaittu yhtään trikiinitapausta yli 50 vuoteen. Sveitsillä on myös käytössä toimiva kartoitusohjelma, ja maa on sitoutunut siihen, että Euroopan unionin markkinoille laskettu kotieläiminä pidettävien sikojen liha tarkastetaan aina trikiinin havaitsemiseksi kotieläiminä pidettävien sikojen ruhoissa ja lihassa. Sen vuoksi on mahdollista lopettaa poikkeuksen määräaikainen luonne.

               Maataloussopimuksen liitteen 11 lisäyksen 6 määräyksiä olisi näin ollen syytä mukauttaa.

               Maataloussopimuksen liitteessä 11 olevan 19 artiklan 1 kohdalla perustetaan sopimuspuolten edustajista muodostuva eläinlääkintäalan sekakomitea. Sen tehtävänä on tutkia kaikkia mainittuun liitteeseen ja sen täytäntöönpanoon liittyviä kysymyksiä ja hoitaa liitteessä määrätyt tehtävät. Eläinlääkintäalan sekakomitealla on päätösvalta erityisesti liitteessä 11 tarkoitetuissa tapauksissa. Maataloussopimuksen liitteessä 11 olevan 19 artiklan 3 kohdalla annetaan eläinlääkintäalan sekakomitealle lupa päättää kyseisen liitteen lisäysten muuttamisesta etenkin niiden mukauttamiseksi ja ajan tasalle saattamiseksi.

               Eläinlääkintäalan sekakomitean päätös N:o 1/2017 julkaistaan Euroopan unionin virallisessa lehdessä.

               ·Yhdenmukaisuus muiden alaa koskevien politiikkojen säännösten kanssa

               Tämä ehdotettu poikkeus on yhdenmukainen niiden joustotoimenpiteiden kanssa, joita jäsenvaltiot voivat hyväksyä
                     erityisten maantieteellisten haittojen alaisilla alueilla sijaitsevien elintarvikealan laitosten osalta edellyttäen, että  kyseiset toimenpiteet eivät vaaranna lopputuotteen turvallisuutta. Ehdotus on myös yhdenmukainen Euroopan elintarviketurvallisuusviranomaisen kansanterveyteen liittyvistä vaaroista, jotka on otettava huomioon sianlihantarkastuksessa, 3. lokakuuta 2011 antaman tieteellisen lausunnon
                  1
                sekä virallisia lihan trikiinitarkastuksia koskevista erityissäännöistä 10. elokuuta 2015 annetun komission täytäntöönpanoasetuksen (EU) 2015/1375 kanssa.

               ·Yhdenmukaisuus unionin muiden politiikkojen kanssa

               Maataloustuotteiden kaupasta tehty Euroopan yhteisön ja Sveitsin valaliiton välinen sopimus kuuluu Euroopan unionin yleisen kauppapolitiikan piiriin, ja se on EU:n kannalta positiivinen, koska EU on maataloustuotteiden nettoviejä Sveitsiin. EU:n kauppatase Sveitsin kanssa käytävässä kaupassa on selvästi kohentunut sopimuksen voimaantulon jälkeen.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               ·Oikeusperusta

               Päätösehdotus perustuu Euroopan unionin toiminnasta tehdyn sopimuksen 207 artiklan 4 kohtaan yhdessä sen 218 artiklan 9 kohdan kanssa.

               ·Toimintatavan valinta

               Olisi vahvistettava eläinlääkintäalan sekakomiteassa noudatettava unionin kanta, joka koskee sopimuksen liitteeseen 11 tarvittavien muutosten hyväksymistä. Päätöksen 2002/309/EY, Euratom 5 artiklan 2 kohdan ensimmäisen alakohdan mukaan unionin kannan vahvistaa neuvosto komission ehdotuksesta.

               3.TALOUSARVIOVAIKUTUKSET

               Ehdotuksella ei ole vaikutuksia EU:n talousarvioon. Poikkeuksen vakinaistaminen koskee ainoastaan tiettyjen yksinomaan Sveitsin markkinoille tarkoitetulle sianlihalle Sveitsissä tehtävien tarkastusten suorittamista.

               2017/0283 (NLE)

               Ehdotus

               NEUVOSTON PÄÄTÖS

               Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetussa eläinlääkintäalan sekakomiteassa Euroopan unionin puolesta esitettävästä kannasta päätökseen N:o 1/2017 sopimuksen liitteen 11 lisäyksen 6 muuttamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan yhteisön ja Sveitsin valaliiton sopimus maataloustuotteiden kaupasta
                  2
               , jäljempänä ’maataloussopimus’, tuli voimaan 1 päivänä kesäkuuta 2002.

               (2)Maataloussopimuksen liitteessä 11 olevan 19 artiklan 1 kohdan nojalla eläinlääkintäalan sekakomitean tehtävänä on tutkia kaikkia mainittuun liitteeseen ja sen täytäntöönpanoon liittyviä kysymyksiä ja suorittaa liitteessä määrätyt tehtävät. Mainitun liitteen 19 artiklan 3 kohdassa valtuutetaan eläinlääkintäalan sekakomitea muuttamaan liitteen 11 lisäyksiä, erityisesti niiden mukauttamiseksi ja saattamiseksi ajan tasalle.

               (3)Neuvoston ja komission päätöksen 2002/309/EY, Euratom
                  3
                5 artiklan 2 kohdan ensimmäisessä alakohdassa säädetään, että Euroopan unionin kannan maatalouden sekakomiteassa ja eläinlääkintäalan sekakomiteassa vahvistaa neuvosto komission ehdotuksesta.

               (4)Euroopan unionin olisi vahvistettava eläinlääkintäalan sekakomiteassa esitettävä unionin kanta tarvittavien muutosten hyväksymiseen.

               (5)Maataloussopimuksella perustetun eläinlääkintäalan sekakomitean päätöksen N:o 1/2017, jäljempänä ’eläinlääkintäalan sekakomitean päätös N:o 1/2017’, olisi tultava voimaan päivänä, jona se hyväksytään,

               ON HYVÄKSYNYT TÄMÄN PÄÄTÖKSEN:

               1 artikla

               Maataloussopimuksen liitteessä 11 olevan 19 artiklan 1 kohdalla perustetussa eläinlääkintäalan sekakomiteassa Euroopan unionin puolesta esitettävä kanta liitteen 11 lisäyksen 6 muuttamiseen perustuu tähän päätökseen liitettyyn eläinlääkintäalan sekakomitean päätösluonnokseen.

               2 artikla

               Tämä päätös tulee voimaan sitä päivää seuraavana päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  EFSA Journal (2011); 9(10):2351[198 s.], julkaistu 3. lokakuuta 2011.

                     (2)
                  EUVL L 114, 30.4.2002, s. 132.

                     (3)
                  EUVL L 114, 30.4.2002, s. 1.

    ---documentbreak---

               EUROOPAN KOMISSIO
            Bryssel 6.11.2017
            COM(2017) 641 final
            LIITE
            asiakirjaan
            NEUVOSTON PÄÄTÖS
            Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetussa eläinlääkintäalan sekakomiteassa Euroopan unionin puolesta esitettävästä kannasta päätökseen N:o 1/2017 sopimuksen liitteen 11 lisäyksen 6 muuttamisesta

               LIITE

               LUONNOS

               EUROOPAN YHTEISÖN JA SVEITSIN VALALIITON VÄLISELLÄ
               MAATALOUSTUOTTEIDEN KAUPPAA KOSKEVALLA
               SOPIMUKSELLA PERUSTETUN
               ELÄINLÄÄKINTÄALAN SEKAKOMITEAN PÄÄTÖS N:o 1/2017

               annettu ...

               sopimuksen liitteen 11 lisäyksen 6 muuttamisesta

               ELÄINLÄÄKINTÄALAN SEKAKOMITEA, joka

               ottaa huomioon maataloustuotteiden kaupasta tehdyn Euroopan yhteisön ja Sveitsin valaliiton sopimuksen
                  1
                ja erityisesti sen liitteessä 11 olevan 19 artiklan 3 kohdan,

               sekä katsoo seuraavaa:

               (1)Maataloustuotteiden kaupasta tehty Euroopan yhteisön ja Sveitsin valaliiton sopimus, jäljempänä ’maataloussopimus’, tuli voimaan 1 päivänä kesäkuuta 2002.

               (2)Maataloussopimuksen liitteessä 11 olevan 19 artiklan 1 kohdan nojalla maataloussopimuksella perustetun eläinlääkintäalan sekakomitean, jäljempänä ’eläinlääkintäalan sekakomitea’, tehtävänä on tutkia kaikkia mainittuun liitteeseen ja sen täytäntöönpanoon liittyviä kysymyksiä ja suorittaa liitteessä määrätyt tehtävät. Mainitun liitteen 19 artiklan 3 kohdassa valtuutetaan eläinlääkintäalan sekakomitea tekemään päätökset liitteen 11 lisäysten muuttamisesta, erityisesti niiden mukauttamiseksi ja ajan tasalle saattamiseksi.

               (3)Maataloussopimuksen liitteen 11 lisäyksiä 1, 2, 3, 4, 5, 6 ja 11 muutettiin ensimmäisen kerran eläinlääkintäalan sekakomitean päätöksellä N:o 2/2003
                  2
               .

               (4)Maataloussopimuksen liitteen 11 lisäyksiä 1, 2, 3, 5, 6, 7, 10 ja 11 muutettiin viimeksi eläinlääkintäalan sekakomitean päätöksellä N:o 1/2015
                  3
               .

               (5)Sveitsille on myönnetty useampia perättäisiä määräaikaisia ajanjaksoja, joiden aikana sillä oli mahdollisuus soveltaa trikiinitutkimusta koskevaa poikkeusta lihotukseen ja lihakauppoihin tarkoitettujen kotieläiminä pidettävien sikojen ruhoihin ja lihaan pienteurastamoissa. Sveitsissä ei ole havaittu yhtään trikiinitapausta yli 50 vuoteen. Sveitsillä on myös käytössä toimiva kartoitusohjelma, ja maa on sitoutunut siihen, että Euroopan unionin markkinoille laskettu kotieläiminä pidettävien sikojen liha tarkastetaan aina trikiinin havaitsemiseksi kotieläiminä pidettävien sikojen ruhoissa ja lihassa. Sen vuoksi on mahdollista lopettaa poikkeuksen määräaikainen luonne.

               (6)Tämän päätöksen olisi tultava voimaan päivänä, jona se hyväksytään.

               (7)Näin ollen olisi muutettava maataloussopimuksen liitteen 11 lisäystä 6,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan maataloussopimuksen liitteen 11 lisäyksen 6 luvun ”Erityisedellytykset” 4, 5 ja 6 kohta  seuraavasti:

               4)”Sveitsin toimivaltaiset viranomaiset sitoutuvat siihen, että Euroopan unionin markkinoille lasketut kotieläiminä pidettävien sikojen ruhot ja liha tarkastetaan trikiinin havaitsemiseksi kotieläiminä pidettävien sikojen ruhoissa ja lihassa.

               5)Sveitsissä käytetään asetuksen (EY) N:o 2075/2005 liitteessä I olevassa I ja II luvussa kuvattuja osoitusmenetelmiä niiden tutkimusten yhteydessä, joiden tarkoituksena on osoittaa trikiinin esiintyminen. Sveitsissä ei kuitenkaan käytetä tutkimusmenetelmänä asetuksen (EY) N:o 2075/2005 liitteessä I olevassa III luvussa kuvattua trikinoskooppitutkimusta.

               6)Sovellettaessa hygieniasta eläinten teurastuksen yhteydessä 23 päivänä marraskuuta 2005 annetun sisäasiainministeriön asetuksen (OHyAb; RS 817.190.1) 8 §:n 3 momenttia ja eläinperäisistä elintarvikkeista 23 päivänä marraskuuta 2005 annetun sisäasiainministeriön asetuksen (RS 817.022.108) 9 §:n 8 momenttia lihotukseen ja lihakauppoihin tarkoitettujen kotieläiminä pidettävien sikojen ruhot ja lihat sekä niistä saadut raakalihavalmisteet, lihavalmisteet ja lihajalosteet, joita ei ole tarkoitettu Euroopan unionin markkinoille, on varustettava erityisellä terveysmerkillä hygieniasta eläinten teurastuksen yhteydessä 23 päivänä marraskuuta 2005 annetun sisäasiainministeriön asetuksen liitteen 9 viimeisessä kohdassa esitetyn mallin mukaisesti.

               Nämä tuotteet eivät voi olla Euroopan unionin jäsenvaltioiden kanssa käytävän kaupan kohteena eläinperäisistä elintarvikkeista annetun sisäasiainministeriön asetuksen 9 a §:n säännösten mukaisesti.”

               Poistetaan 7 kohta.

               2 artikla

               Tämän kahtena kappaleena laaditun päätöksen allekirjoittavat molemmat puheenjohtajat tai muut henkilöt, jotka on valtuutettu toimimaan maataloussopimuksen osapuolten puolesta.

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä

               Euroopan unionin puolesta
                     Sveitsin valaliiton puolesta

               Valtuuskunnan päällikkö
                     Valtuuskunnan päällikkö

                     (1)
                  EUVL L 114, 30.4.2002, s. 132.

                     (2)
                  Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetun eläinlääkintäalan sekakomitean päätös N:o 2/2003, tehty 25 päivänä marraskuuta 2003, sopimuksen liitteessä 11 olevien lisäysten 1, 2, 3, 4, 5, 6 ja 11 muuttamisesta (2004/78/EY) (EUVL L 23, 28.1.2004, s. 27).

                     (3)
                  Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetun eläinlääkintäalan sekakomitean päätös N:o 1/2015, tehty 17 päivänä joulukuuta 2015, sopimuksen liitteessä 11 olevien lisäysten 1, 2, 3, 5, 6, 7, 10 ja 11 muuttamisesta (2013/2367/EU) (EUVL L 337, 23.12.2015, s. 128).


               EUROOPAN KOMISSIO
            Bryssel 30.10.2017
            COM(2017) 628 final
            2017/0277(NLE)
            Ehdotus
            NEUVOSTON PÄÄTÖS
            Euroopan luonnonvaraisen kasviston ja eläimistön sekä niiden elinympäristön suojelusta tehdyn yleissopimuksen pysyvän komitean 37. kokouksessa Euroopan unionin puolesta esitettävästä kannasta, joka koskee yleissopimuksen liitteen II muutosta

               PERUSTELUT

               1.Ehdotuksen aihe

               Tämä ehdotus koskee päätöstä, jolla vahvistetaan unionin puolesta esitettävä kanta Euroopan luonnonvaraisen kasviston ja eläimistön sekä niiden elinympäristön suojelua koskevan yleissopimuksen pysyvän komitean 37. vuosittaista kokousta varten, siltä osin kuin on kyse suunnitelmasta hyväksyä päätös, joka koskee yleissopimuksen liitteen II muutosta. Kyseinen kokous pidetään Strasbourgissa, Ranskassa, 5.–8. joulukuuta 2017.

               2.Ehdotuksen tausta

               2.1.Yleissopimus Euroopan luonnonvaraisen kasviston ja eläimistön sekä niiden elinympäristön suojelusta

               Vuoden 1979 yleissopimuksen Euroopan luonnonvaraisen kasviston ja eläimistön sekä niiden elinympäristön suojelusta (Bernin sopimus) (’sopimus’) tarkoituksena on suojella Euroopan luonnonvaraista kasvistoa ja eläimistöä ja niiden elinympäristöä, varsinkin niitä, joiden suojelu vaatii usean valtion yhteistyötä. Kyseessä on hallitustenvälinen sopimus, joka on tehty Euroopan neuvoston johdolla. Sopimus tuli voimaan 1. kesäkuuta 1982. Euroopan yhteisö on ollut tämän sopimuksen sopimuspuoli 1. syyskuuta 1982
                  1
                lähtien. Tällä hetkellä sopimuksella on 51 sopimuspuolta, mukaan lukien kaikki EU:n jäsenvaltiot.

               2.2.Pysyvä komitea

               Pysyvä komitea on yleissopimuksen päätösvaltaa käyttävä elin, jolla on valtuudet arvioida lajien suojelun tasoa ja tarvittaessa tarkistaa niiden luetteloa yleissopimuksen liitteissä. Sen tehtävät luetellaan sopimuksen 13–15 artiklassa. Se kokoontuu vähintään kahden vuoden välein ja kun sopimuspuolten enemmistö sitä pyytää. Pysyvän komitean tavaksi on tullut kokoontua joka vuosi.

               Valtuudet esittää unionin kanta, joka koskee liitteisiin tehtäviä muutoksia, annetaan neuvoston päätöksellä, joka perustuu komission ehdotukseen. EU:n yhteisistä kannoista, jotka koskevat muita päätös- ja päätöslauselmaluonnoksia, sovitaan neuvoston asianomaisen työryhmän edeltävissä kokouksissa tai paikalla EU:n koordinointikokouksissa.

               2.3.Pysyvän komitean suunniteltu säädös

               Strasbourgissa, Ranskassa 5.–8. joulukuuta 2017 järjestettävässä sopimuksen pysyvän komitean 37. vuosittaisessa kokouksessa on määrä hyväksyä päätös, joka koskee muutosta sopimuksen liitteeseen II (’suunniteltu säädös’).

               Sopimuksen 17 artiklan mukaisesti sopimuspuolista kahden kolmasosan enemmistön pitää hyväksyä liitteiden muutos. Se tulee voimaan kaikkiin osapuoliin nähden kolme kuukautta pysyvän komitean hyväksynnän jälkeen jollei kolmannes sopimuspuolista ole ilmoittanut vastustavansa muutosta, paitsi niihin osapuoliin nähden, jotka ovat esittäneet vastalauseen (varauman) pysyvän komitean kokouksessa.

               Suunnitellun säädöksen tarkoituksena on muuttaa sopimuksen liitettä II sopimuksen 17 artiklan mukaisesti.

               Suunnitellusta säädöksestä tulee sopimuspuolia sitova sopimuksen 6 artiklan mukaisesti; siinä määrätään, että jokaisen sopimuspuolen on toteutettava tarkoituksenmukaiset ja tarvittavat lainsäädäntö- ja hallintotoimet varmistaakseen liitteessä II lueteltujen luonnonvaraisten eläinlajien erityisen suojelun.

               3.Unionin puolesta esitettävä kanta

               Pysyvä komitea on sopimuksella perustettu elin.  Sopimuksen pysyvän komitean 37. kokous järjestetään Strasbourgissa, Ranskassa, 5.–8. joulukuuta 2017.

               Albanian tasavalta on ehdottanut, että sopimuksen liitettä II muutetaan niin, että se sisältää balkaninilveksen, Lynx lynx spp. balcanicus, joka on sopimuksen liitteessä III (suojeltavat eläinlajit) jo mainitun ilveksen Lynx lynx alalaji.

               Unionin olisi tuettava ehdotusta, koska se on tieteellisesti perusteltu ja vastaa unionin sitoumusta tehdä kansainvälistä yhteistyötä luonnon monimuotoisuuden suojelemiseksi.

               Tämän vuoksi on tarpeen, että neuvosto tekee päätöksen unionin puolesta esitettävästä kannasta muutosta koskevaan ehdotukseen pysyvän komitean 37. kokousta varten.

               Muutosta koskeva ehdotus ei edellytä unionin voimassa olevan lainsäädännön muuttamista.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädöksiä, joilla on oikeusvaikutuksia” kattaa säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa lisäksi välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti unionin lainsäätäjän antaman säännöstön sisältöön”
                  2
               .

               4.1.2.Soveltaminen kyseessä olevaan tapaukseen

               Pysyvä komitea on sopimuksella perustettu elin. Yleissopimuksen pysyvän komitean 37. vuosittainen kokous järjestetään Strasbourgissa (Ranska) 5.–8. joulukuuta 2017.

               Säädös, joka pysyvän komitean olisi annettava, on säädös, jolla on oikeusvaikutuksia. Suunnitellusta säädöksestä tulee sitova kansainvälisen oikeuden nojalla yleissopimuksen 6 artiklan mukaisesti, jotta voidaan varmistaa liitteessä II lueteltujen luonnonvaraisten eläinlajien erityinen suojelu. Suunnitellulla säädöksellä ei täydennetä tai muuteta sopimuksen institutionaalisia rakenteita.

               Ehdotetun päätöksen menettelyllinen oikeusperusta on näin ollen SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan mukaan päätöksen aineellinen oikeusperusta riippuu lähinnä sen suunnitellun säädöksen tarkoituksesta ja sisällöstä, jota koskeva kanta esitetään unionin puolesta. Jos suunnitellulla säädöksellä on kaksi eri tarkoitusta tai siinä on kahdenlaisia tekijöitä, ja jos toinen näistä tarkoituksista tai näistä tekijöistä on määriteltävissä toimen pääasialliseksi tarkoitukseksi tai tekijäksi, kun taas toinen on ainoastaan liitännäinen, SEUT-sopimuksen 218 artiklan 9 kohdan nojalla tehtävässä päätöksessä on käytettävä yhtä aineellista oikeusperustaa, eli sitä, jota toimen pääasiallinen tai määräävä tarkoitus tai tekijä edellyttää.

               4.2.2.Soveltaminen kyseessä olevaan tapaukseen

               Suunnitellun säädöksen pääasiallinen tarkoitus ja sisältö liittyvät ympäristöön.

               Ehdotetun päätöksen aineellinen oikeusperusta on näin ollen 192 artiklan 1 kohta.

               4.3.Päätelmät

               Ehdotetun päätöksen oikeusperustana olisi oltava SEUT-sopimuksen 192 artiklan 1 kohta yhdessä sen 218 artiklan 9 kohdan kanssa.

               2017/0277 (NLE)

               Ehdotus

               NEUVOSTON PÄÄTÖS

               Euroopan luonnonvaraisen kasviston ja eläimistön sekä niiden elinympäristön suojelusta tehdyn yleissopimuksen pysyvän komitean 37. kokouksessa Euroopan unionin puolesta esitettävästä kannasta, joka koskee yleissopimuksen liitteen II muutosta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni hyväksyi Euroopan luonnonvaraisen kasviston ja eläimistön sekä niiden elinympäristön suojelua koskevan yleissopimuksen (Bernin sopimus), jäljempänä ’sopimus’, neuvoston päätöksellä 82/72/ETY
                  3
               , ja se tuli voimaan 1 päivänä kesäkuuta 1982. Tämän sopimuksen tarkoituksena on suojella Euroopan luonnonvaraista kasvistoa ja eläimistöä sekä niiden elinympäristöä, varsinkin niitä, joiden suojelu edellyttää usean valtion yhteistyötä. Kyseessä on hallitustenvälinen sopimus, joka on tehty Euroopan neuvoston johdolla.

               (2)Sopimuksen 17 artiklan nojalla pysyvä komitea voi tehdä päätöksen sopimuksen liitteiden muuttamisesta.

               (3)Pysyvän komitean on määrä 5–8 päivänä joulukuuta 2017 pidettävässä 37. kokouksessaan hyväksyä päätös sopimuksen liitteen II muuttamisesta.

               (4)On aiheellista määrittää kanta, joka esitetään unionin puolesta pysyvässä komiteassa, koska päätös tulee sitomaan unionia.

               (5)Unionin olisi tuettava ehdotusta lisätä sopimuksen liitteeseen II balkaninilves, Lynx lynx spp. balcanicus, joka on sopimuksen liitteessä III jo mainitun ilveksen Lynx lynx alalaji, koska se on tieteellisesti perusteltu ja vastaa unionin sitoumusta tehdä kansainvälistä yhteistyötä luonnon monimuotoisuuden suojelemiseksi biologista monimuotoisuutta koskevan YK:n yleissopimuksen 5 artiklan sekä sopimuspuolten kokouksessa tehtyjen päätösten mukaisesti; ehdotus on erityisesti linjassa kymmenennessä istunnossa sovitun yleisen tavoitteen kanssa, jonka mukaan vuoteen 2020 mennessä pyritään estämään tunnetusti uhanalaisten lajien sukupuutto sekä parantamaan ja ylläpitämään niiden – ja varsinkin kaikkein voimakkaimmin vähentyvien lajien – suojelun tasoa.

               (6)Ilves Lynx lynx on jo mainittu neuvoston direktiivin 92/43/1992
                  4
                liitteessä II ja liitteessä IV, joten alalajin balkaninilves Lynx lynx spp. balcanicus lisääminen sopimuksen liitteeseen II ei edellytä muutosta unionin lainsäädäntöön,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan luonnonvaraisen kasviston ja eläimistön sekä niiden elinympäristön suojelua koskevan yleissopimuksen pysyvän komitean 37. kokouksessa Euroopan unionin puolesta esitettävänä kantana on tukea alalajin Lynx lynx spp. balcanicus lisäämistä sopimuksen liitteeseen II.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)
                  NEUVOSTON PÄÄTÖS 82/72/ETY, tehty 3 päivänä joulukuuta 1981, Euroopan luonnonvaraisen kasviston ja eläimistön sekä niiden elinympäristön suojelua koskevan yleissopimuksen tekemisestä (EYVL L 38, 10.2.1982, s. 1).

                     (2)
                  Asia C-399/12, Saksa v. neuvosto (OIV), ECLI:EU:C:2014:2258, 61–64 kohta.

                     (3)
                  EYVL L 38, 10.2.1982, s. 1.

                     (4)
                  Neuvoston direktiivi 92/43/1992, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta (EYVL L 206, 22.7.1992, s. 7).


               EUROOPAN KOMISSIO
            Bryssel 6.11.2017
            COM(2017) 644 final
            2017/0286(NLE)
            Ehdotus
            NEUVOSTON PÄÄTÖS
            AKT–EU-suurlähettiläskomiteassa Euroopan unionin puolesta otettavasta kannasta AKT–EU-kumppanuussopimuksen 68 artiklan täytäntöönpanoon

               PERUSTELUT

               1.Ehdotuksen kohde

               Tämä ehdotus koskee päätöstä AKT–EU-suurlähettiläskomiteassa unionin puolesta otettavan kannan vahvistamisesta, silloin kun suurlähettiläskomitean on määrä antaa päätös AKT–EU-kumppanuussopimuksen 68 artiklan täytäntöönpanosta.

               2.Ehdotuksen tausta

               2.1.AKT–EU-kumppanuussopimus (”Cotonoun sopimus”)

               AKT–EU-kumppanuussopimuksella
                  1
               , jäljempänä ’sopimus’, pyritään Euroopan unionin ja AKT-valtioiden väliseen assosiaatioon. Sopimus tuli voimaan 1. huhtikuuta 2003.

               AKT–EU-kumppanuussopimuksen 100 artiklan mukaisesti AKT–EU-ministerineuvosto voi kehitysrahoitusyhteistyön AKT–EU-komitean suosituksen perusteella tarkistaa, tarkastella uudelleen ja/tai muuttaa sopimuksen liitteitä I a, I b, II, III, IV ja VI.

               AKT–EU-kumppanuussopimuksen 15 artiklan 4 kohdan mukaisesti AKT–EU-ministerineuvosto voi siirtää toimivaltaansa AKT–EU-suurlähettiläskomitealle.

               AKT–EU-ministerineuvosto päätti Dakarissa 6. toukokuuta 2017 järjestetyssä yhteisen ministerineuvoston kokouksessa siirtää AKT–EU-suurlähettiläskomitealle toimivaltaa päätöksen antamiseksi ennen 31. joulukuuta 2017 AKT–EU-kumppanuussopimuksen 68 artiklan täytäntöönpanosta.

               2.2.AKT–EU-suurlähettiläskomitea

               AKT–EU-suurlähettiläskomitea voi antaa päätöksiä, jotka sitovat osapuolia oikeudellisesti. Suurlähettiläskomitea muodostuu kunkin jäsenvaltion pysyvästä edustajasta Euroopan unionissa ja komission edustajasta sekä kunkin AKT-valtion Euroopan unionissa olevan edustuston päälliköstä. Suurlähettiläskomitean puheenjohtajana toimivat vuorotellen yhteisön nimeämä jäsenvaltion pysyvä edustaja ja AKT-valtioiden nimeämä AKT-valtion edustuston päällikkö. Komitea avustaa ministerineuvostoa sen tehtävien hoidossa ja suorittaa neuvoston sille antamat toimeksiannot. Tähän liittyen se seuraa sopimuksen täytäntöönpanoa ja siinä asetettujen tavoitteiden saavuttamista. Suurlähettiläskomitea kokoontuu säännöllisesti, erityisesti valmistellakseen neuvoston istuntoja, ja aina tarvittaessa.

               2.3.Suunniteltu AKT–EU-suurlähettiläskomitean säädös

               AKT–EU-suurlähettiläskomitean on määrä antaa ennen 31. joulukuuta 2017 päätös AKT–EU-kumppanuussopimuksen 68 artiklan täytäntöönpanosta, jäljempänä ’suunniteltu säädös’.

               Päätöstä sovelletaan liitteessä II olevaan 3 lukuun, ja sillä pyritään parantamaan ulkoisten häiriöiden vuoksi annettavan tuen rahoitusjärjestelmän toimivuutta.

               Suunnitellusta säädöksestä tulee osapuolia sitova sopimuksen 15 artiklan 3 kohdan mukaisesti, jossa määrätään, että ”ministerineuvosto voi tehdä osapuolia sitovia päätöksiä”, ja 15 artiklan 4 kohdan mukaisesti, jossa määrätään, että ”ministerineuvosto voi siirtää toimivaltaansa suurlähettiläskomitealle”.

               3.Unionin puolesta otettava kanta

               AKT–EU-kumppanuussopimuksen 68 artiklan mukaan ”osapuolet tunnustavat, että ulkoisista häiriöistä johtuva makrotalouden epävakaus saattaa vaikuttaa haitallisesti AKT-valtioiden kehitykseen ja vaarantaa niiden kehitysvaatimusten täyttymisen. Siksi tämän sopimuksen mukaiseen yhteistyön monivuotiseen rahoituskehykseen luodaan lisärahoitusjärjestelmä, jolla lievitetään ulkoisista häiriöistä johtuvia lyhyen aikavälin kielteisiä vaikutuksia, vaikutus vientituloihin mukaan luettuna.”

               AKT–EU-kumppanuussopimuksen liitteessä II olevassa 3 luvussa vahvistetaan yksityiskohtaiset säännöt vientituloissa lyhyellä aikavälillä tapahtuvan vaihtelun rahoittamiseksi (FLEX-väline). Kyseistä liitettä on muutettu 13 päivänä kesäkuuta 2008 tehdyllä AKT–EY-ministerineuvoston päätöksellä N:o 1/2008
                  2
               .

               Kehitysmaihin kohdistuu suuria ja toistuvia ulkoisia häiriöitä, jotka aiheuttavat huomattavia lyhyen aikavälin tuotoksen ja hyvinvoinnin menetyksiä sekä pitkäaikaista kasvun hidastumista, mikä ei liity pelkästään vientitulojen vaihteluun.  Nämä ulkoiset häiriöt saattavat liittyä globaaliin talouskehitykseen, etenkin maailmantalouden kasvun heikentymiseen, ja luonnonkatastrofeihin.

               FLEX-välineestä, mukaan lukien vuoden 2008 maailmanlaajuisen talous- ja finanssikriisin jälkeen käytetty ns. Vulnerability-FLEX, saatujen kokemusten perusteella ja AKT–EU-kumppanuussopimuksen mukaisesti on kehitetty uudenlaista lähestymistapaa maiden auttamiseksi selviytymään makrotalouteen vaikuttavista häiriöistä. Siinä otetaan huomioon myös julkisen talouden liikkumavara eli maan hallituksen makrotaloudelliset valmiudet reagoida ulkoisiin häiriöihin.

               Tukipyyntöjen yhdenmukainen käsittely ennakoimattomiin tarpeisiin tarkoitettujen määrärahojen kokonaisuuden puitteissa turvaisi parhaiten jouston, jotta komissio voisi toimia kunkin tapauksen vaatimalla tavalla.  AKT-osapuolen kanssa saavutettiin yhteisymmärrys ennakoimattomiin tarpeisiin tarkoitettuihin 11. EKR:n määrärahoihin sisältyvästä rahoituksesta tuen antamiseksi makrotalouden häiriötilanteissa.

               Suunnitellun säädöksen tarkoituksena onkin AKT–EU-kumppanuussopimuksen 68 artiklan mukainen tuen antaminen tietyille AKT-maille ulkoisten häiriöiden vuoksi. Tämä tuki katetaan ennakoimattomiin tarpeisiin tarkoitetuista määrärahoista, jotka muodostavat yhden kokonaisuuden.

               Edellä kuvatun uuden lähestymistavan täytäntöönpanemiseksi tarvitaan Cotonoun sopimuksella perustettujen elinten oikeudellisesti sitova päätös.

               AKT–EU-ministerineuvosto päätti 5. toukokuuta 2017, että ehdotus myöntää AKT–EU-kumppanuussopimuksen 68 artiklassa tarkoitettua tukea ulkoisten häiriöiden vuoksi katetaan ennakoimattomiin tarpeisiin tarkoitetuista määrärahoista. Lisäksi se siirsi AKT–EU-suurlähettiläskomitealle toimivallan antaa viimeistään 31. joulukuuta 2017 päätös, jota sovelletaan AKT–EU-kumppanuussopimuksen liitteessä II olevaan 3 lukuun.

               Tämän vuoksi komissio ehdottaa, että neuvosto antaa tämän päätöksen.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti unionin lainsäätäjän antaman säännöstön sisältöön”
                  3
               .

               4.1.2.Soveltaminen tässä asiassa

               AKT–EU-suurlähettiläskomitea on sopimuksella perustettu elin; se on perustettu Cotonoun sopimuksella.

               Säädös, joka AKT–EU-suurlähettiläskomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla Cotonoun sopimuksen 15 artiklan 3 ja 4 kohdan mukaisesti.

               Suunnitellulla säädöksellä ei täydennetä tai muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tavoite ja sisältö liittyvät kehitysyhteistyöhön. Sen vuoksi ehdotetun päätöksen aineellinen oikeusperusta on SEUT-sopimuksen 209 artiklan 2 kohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 209 artiklan 2 kohta yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska AKT–EU-suurlähettiläskomitean säädöstä sovelletaan Cotonoun sopimuksen liitteeseen II, on aiheellista julkaista säädös Euroopan unionin virallisessa lehdessä sen jälkeen kun se on hyväksytty.

               2017/0286 (NLE)

               Ehdotus

               NEUVOSTON PÄÄTÖS

               AKT–EU-suurlähettiläskomiteassa Euroopan unionin puolesta otettavasta kannasta AKT–EU-kumppanuussopimuksen 68 artiklan täytäntöönpanoon

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 209 artiklan 2 kohdan yhdessä sen 218 artiklan 9 kohdan kanssa,

               ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen
                  4
               , jäljempänä ’AKT–EU-kumppanuussopimus’,

               ottaa huomioon Euroopan komission ehdotuksen,

               sekä katsoo seuraavaa:

               (1)Afrikan, Karibian ja Tyynenmeren (AKT) valtioiden ryhmän jäsenten sekä Euroopan yhteisön ja sen jäsenvaltioiden välinen kumppanuussopimus, jäljempänä ’AKT–EU-kumppanuussopimus, allekirjoitettiin Cotonoussa 23 päivänä kesäkuuta 2000. AKT–EU-kumppanuussopimus tuli voimaan 1 päivänä huhtikuuta 2003.

               (2)AKT–EU-kumppanuussopimuksen 100 artiklan nojalla AKT–EU-ministerineuvosto voi kehitysrahoitusyhteistyön AKT–EU-komitean suosituksen perusteella tarkistaa, tarkastella uudelleen ja/tai muuttaa sopimuksen liitteitä I a, I b, II, III, IV ja VI.

               (3)AKT–EU-kumppanuussopimuksen 15 artiklan 4 kohdan mukaisesti AKT–EU-ministerineuvosto voi siirtää toimivaltaansa AKT–EU-suurlähettiläskomitealle.

               (4)AKT–EU-ministerineuvosto päätti Dakarissa 6. toukokuuta 2017 järjestetyssä yhteisen ministerineuvoston kokouksessa siirtää AKT–EU-suurlähettiläskomitealle toimivaltaa päätöksen antamiseksi ennen 31. joulukuuta 2017 AKT–EU-kumppanuussopimuksen 68 artiklan täytäntöönpanosta.

               (5)On aiheellista vahvistaa AKT–EU-suurlähettiläskomiteassa unionin puolesta otettava kanta, koska päätös tulee olemaan unionia sitova.

               (6)Päätöstä sovelletaan AKT–EU-kumppanuussopimuksen liitteessä II olevaan 3 lukuun, ja sillä pyritään parantamaan ulkoisten häiriöiden vuoksi annettavan tuen rahoitusjärjestelmän toimivuutta,

               ON HYVÄKSYNYT TÄMÄN PÄÄTÖKSEN:

               1 artikla

               1.AKT–EU-suurlähettiläskomiteassa unionin puolesta otettava kanta AKT–EU-kumppanuussopimuksen 68 artiklan täytäntöönpanoon perustuu tähän säädökseen liitettyyn AKT–EU-suurlähettiläskomitean päätösluonnokseen.

               2. Unionin edustajat AKT–EU-suurlähettiläskomiteassa voivat hyväksyä pieniä muutoksia päätösluonnokseen ilman uutta neuvoston päätöstä.

               2 artikla

               AKT–EU-suurlähettiläskomitean päätös julkaistaan Euroopan unionin virallisessa lehdessä sen jälkeen, kun se on annettu.

               3 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)
                  Neuvoston päätös, tehty 19 päivänä joulukuuta 2002, Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen tekemisestä (EUVL L 65, 8.3.2003, s. 27).

                     (2)
                  EUVL L 171, 1.7.2008, s. 63.

                     (3)
                  Unionin tuomioistuimen tuomio 7.10.2014, Saksa v. neuvosto, asia C-399/12, ECLI:EU:C:2014:2258, 61–64 kohta.

                     (4)
                  Sopimus (EYVL L 317, 15.12.2000, s. 3) sellaisena kuin se on muutettuna Luxemburgissa 25 päivänä kesäkuuta 2005 allekirjoitetulla sopimuksella (EUVL L 209, 11.8.2005, s. 27) ja Ouagadougoussa 22 päivänä kesäkuuta 2010 allekirjoitetulla sopimuksella (EUVL L 287, 4.11.2010, s. 3).

    ---documentbreak---

               EUROOPAN KOMISSIO
            Bryssel6.11.2017
            COM(2017) 644 final
            LIITE
            asiakirjaan
            ehdotusNEUVOSTON PÄÄTÖS
            AKT–EU-suurlähettiläskomiteassa Euroopan unionin puolesta otettavasta kannasta AKT–EU-kumppanuussopimuksen 68 artiklan täytäntöönpanoon

               LIITE

               AKT–EU-SUURLÄHETTILÄSKOMITEAN

               PÄÄTÖS N:o …/2017,

               annettu .. päivänä ..kuuta 2017,

               AKT–EU-kumppanuussopimuksen 68 artiklan täytäntöönpanosta

               AKT–EU-SUURLÄHETTILÄSKOMITEA, joka

               ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen
                  1
               , jäljempänä ’AKT–EU-kumppanuussopimus’, ja erityisesti sen 100 artiklan yhdessä sen 15 artiklan 4 kohdan ja 16 artiklan 2 kohdan kanssa,

               sekä katsoo seuraavaa:

               (1)AKT–EU-kumppanuussopimuksen 68 artiklassa määrätään, että luodaan lisärahoitusjärjestelmä, jolla lievitetään ulkoisista häiriöistä johtuvia lyhyen aikavälin kielteisiä vaikutuksia AKT-valtioiden talouksiin. Artiklan 4 kohdassa määrätään, että tukimekanismia koskevat yksityiskohtaiset säännöt esitetään sopimuksen liitteessä II.

               (2)AKT–EU-kumppanuussopimuksen liitteessä II nykymuodossaan kuvattua mekanismia on mukautettava osapuolten tarpeiden mukaisesti ja tuen joustavan ja nopean antamisen varmistamiseksi.

               (3)AKT–EU-kumppanuussopimuksen 100 artiklan nojalla AKT–EU-ministerineuvosto voi kehitysrahoitusyhteistyön AKT–EU-komitean suosituksen perusteella tarkistaa, tarkastella uudelleen ja/tai muuttaa kyseisen sopimuksen liitteitä I a, I b, II, IV ja VI.

               (4)AKT–EU-kumppanuussopimuksen 15 artiklan 4 kohdassa määrätään, että AKT–EU-ministerineuvosto voi siirtää toimivaltaansa AKT–EU-suurlähettiläskomitealle.

               (5)AKT–EU-kumppanuussopimuksen 16 artiklan 2 kohdassa määrätään, että AKT–EU-suurlähettiläskomitea suorittaa neuvoston sille antamat toimeksiannot.

               (6)AKT–EU-ministerineuvoston kokouksessa 5 päivänä toukokuuta 2017 valtuutettiin AKT–EU-suurlähettiläskomitea antamaan päätös AKT–EU-kumppanuussopimuksen 68 artiklan täytäntöönpanosta ulkoisten häiriöiden osalta ja liitteessä II olevan 3 luvun muuttamisesta.

               (7)AKT–EU-suurlähettiläskomitean olisi hyväksyttävä tämä päätös,

               ON PÄÄTTÄNYT SEURAAVAA:

               1 artikla

               AKT–EU-kumppanuussopimuksen, jäljempänä ’sopimus’, 68 artiklassa tarkoitettua tukea AKT-maille ulkoisista häiriöistä johtuvan makrotalouden epävakauden vuoksi hallinnoidaan tämän päätöksen säännösten mukaisesti.

               2 artikla

               1.Ennakoimattomiin tarpeisiin tarkoitetusta 11. Euroopan kehitysrahaston varauksesta voidaan ottaa lisärahoitustukea ulkoisista häiriöistä johtuvien lyhyen aikavälin haittavaikutusten, mukaan lukien vaikutukset vientituloihin, lievittämiseksi ja tulojen menetyksen vaarantamien sosioekonomisten uudistusten ja politiikkojen turvaamiseksi.

               2.Ulkoisten häiriöiden kohteeksi joutuneet AKT-maat osoittavat Euroopan komissiolle tätä tarkoitusta varten myönnettävää rahoitustukea koskevan pyynnön, joka käsitellään tarpeisiin perustuvalla lähestymistavalla tapauskohtaisesti sopimuksen mukaisen yhteistyön monivuotisessa rahoituskehyksessä.

               3.Tukea hallinnoidaan ja se pannaan täytäntöön siten, että toiminta on nopeaa, joustavaa ja tehokasta. Euroopan komissio raportoi määräajoin kehitysrahoitusyhteistyön AKT–EU-komitealle.

               3 artikla

               Sopimuksen osapuolille, Euroopan komissiolle ja AKT-valtioiden sihteeristölle ilmoitetaan 68 artiklan täytäntöönpanon käytännön järjestelyistä.

               4 artikla

               AKT–EU-kumppanuussopimuksen liitteessä II olevaa 3 lukua sovelletaan tämän päätöksen mukaisesti.

               5 artikla

               Tämä päätös tulee voimaan, kun se annetaan.

               Tehty […][…].

                     AKT–EU-suurlähettiläskomitean puolesta

                     Puheenjohtaja

                     (1)
                  Sopimus (EYVL L 317, 15.12.2000, s. 3) sellaisena kuin se on muutettuna Luxemburgissa 25 päivänä kesäkuuta 2005 allekirjoitetulla sopimuksella (EUVL L 209, 11.8.2005, s. 27) ja Ouagadougoussa 22 päivänä kesäkuuta 2010 allekirjoitetulla sopimuksella (EUVL L 287, 4.11.2010, s. 3).


               EUROOPAN KOMISSIO
            Bryssel 6.11.2017
            COM(2017) 638 final
            2017/0280(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA:n sekakomitean työjärjestyksen muuttamiseen

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Neuvoston päätösehdotuksen liitteenä olevilla kahdella ETA:n sekakomitean päätösluonnoksella muutetaan ETA:n sekakomitean työjärjestystä bulgarian, romanian ja kroaatin kielten lisäämiseksi.

               Ensimmäinen luonnos ETA:n sekakomitean päätökseksi liitteessä 1 koskee bulgarian ja romanian kieltä. Bulgarian tasavallan ja Romanian osallistumisesta Euroopan talousalueeseen tehdyn ja Brysselissä 25 päivänä heinäkuuta 2007 allekirjoitetun sopimuksen
                  1
                vuoksi ETA-sopimuksen 129 artiklan 1 kohtaa muutettiin bulgarian ja romanian lisäämiseksi ETA-sopimuksen kielten luetteloon. Nämä kaksi kieltä olisi kuitenkin lisättävä myös ETA:n sekakomitean työjärjestyksessä olevaan kielten luetteloon.

               Koska Brysselissä 25 päivänä heinäkuuta 2007 allekirjoitettu sopimus Bulgarian tasavallan ja Romanian osallistumisesta Euroopan talousalueeseen tuli voimaan jo 9 päivänä marraskuuta 2011, tämä ETA:n sekakomitean päätös voi tulla voimaan heti, kun ETA:n sekakomitea on hyväksynyt sen.

               Toinen luonnos ETA:n sekakomitean päätökseksi liitteessä 2 koskee kroaatin kieltä. Brysselissä 11 päivänä huhtikuuta 2014 allekirjoitetulla sopimuksella Kroatian tasavallan osallistumisesta Euroopan talousalueeseen, jäljempänä ’ETA:n vuoden 2014 laajentumissopimus’, muutettiin jo ETA-sopimuksen 129 artiklan 1 kohtaa kroaatin lisäämiseksi ETA-sopimuksen kielten luetteloon. ETA:n sekakomitean työjärjestystä olisi tämän vuoksi muutettava vastaavasti.

               ETA:n vuoden 2014 laajentumissopimusta on sovellettu sen allekirjoittajiin väliaikaisesti 12 päivästä huhtikuuta 2014, joten edellä mainittua ETA:n sekakomitean päätöstä on sovellettava väliaikaisesti ETA:n vuoden 2014 laajentumissopimuksen voimaantuloon asti.

               •Yhdenmukaisuus muiden alaa koskevien politiikkojen säännösten kanssa

               Ei sovelleta

               •Yhdenmukaisuus unionin muiden politiikkojen kanssa

               Ei sovelleta

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  2
                1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               Komissio toimittaa yhteistyössä Euroopan ulkosuhdehallinnon kanssa ETA:n sekakomitean päätösluonnokset neuvostolle hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian.

               •Toissijaisuusperiaate (jaetun toimivallan osalta)

               Ei sovelleta

               •Suhteellisuusperiaate

               Ei sovelleta

               •Toimintatavan valinta

               ETA-sopimuksen 98 artiklan mukaisesti valittu säädöstyyppi on ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä ETA-sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Asiantuntijatiedon keruu ja käyttö

               Ei sovelleta

               •Vaikutustenarviointi

               Ei sovelleta

               4.TALOUSARVIOVAIKUTUKSET

               Ehdotuksella ei ole vaikutuksia talousarvioon.

               5.LISÄTIEDOT

               Ei sovelleta

               2017/0280 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta ETA:n sekakomitean työjärjestyksen muuttamiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  3
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Euroopan talousalueesta
                  4
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)Bulgarian tasavallan ja Romanian osallistumisesta Euroopan talousalueeseen tehdyn ja Brysselissä 25 päivänä heinäkuuta 2007 allekirjoitetun sopimuksen
                  5
                vuoksi ETA-sopimuksen 129 artiklan 1 kohtaa muutettiin bulgarian ja romanian lisäämiseksi ETA-sopimuksen kielten luetteloon.

               (3)Brysselissä 11 päivänä huhtikuuta 2014 allekirjoitetulla sopimuksella Kroatian tasavallan osallistumisesta Euroopan talousalueeseen
                  6
               , jäljempänä ’ETA:n vuoden 2014 laajentumissopimus’, muutetaan ETA-sopimuksen 129 artiklan 1 kohtaa kroaatin lisäämiseksi ETA-sopimuksen kielten luetteloon.

               (4)Sen vuoksi olisi muutettava ETA:n sekakomitean työjärjestystä, joka hyväksyttiin 8 päivänä helmikuuta 1994 tehdyllä ETA:n sekakomitean päätöksellä N:o 1/94
                  7
                ja jota on muutettu 8 päivänä helmikuuta 2005 tehdyllä ETA:n sekakomitean päätöksellä N:o 24/2005
                  8
               .

               (5)ETA:n vuoden 2014 laajentumissopimusta on sovellettu sen allekirjoittajiin väliaikaisesti 12 päivästä huhtikuuta 2014, joten vastaavaa ETA:n sekakomitean päätöstä olisi sovellettava väliaikaisesti ETA:n vuoden 2014 laajentumissopimuksen voimaantuloon asti.

               (6)Unionin kannan ETA:n sekakomiteassa olisi näin ollen perustuttava tähän päätökseen liitettyihin päätösluonnoksiin,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa Euroopan unionin puolesta esitettävä kanta ETA:n sekakomitean työjärjestyksen muuttamiseen perustuu tähän päätökseen liitettyihin luonnoksiin ETA:n sekakomitean päätöksiksi.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  EUVL L 221, 25.8.2007, s. 15.

                     (2)
                  EYVL L 305, 30.11.1994, s. 6–8.

                     (3)
                  EYVL L 305, 30.11.1994, s. 6.

                     (4)
                  EYVL L 1, 3.1.1994, s. 3.

                     (5)
                  EUVL L 221, 25.8.2007, s. 15.

                     (6)
                  EUVL L ...

                     (7)
                  EYVL L 85, 30.3.1994, s. 60.

                     (8)
                  EUVL L 161, 23.6.2005, s. 54.

    ---documentbreak---

               EUROOPAN KOMISSIO
            Bryssel6.11.2017
            COM(2017) 638 final
            LIITE
            asiakirjaan
            ehdotusNEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA:n sekakomitean työjärjestyksen muuttamiseen

               LIITE 1

               ETA:N SEKAKOMITEAN PÄÄTÖS

                  N:o .../2017

                  Ehdotus neuvoston päätökseksi

                  ETA:n sekakomitean työjärjestyksen muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 92 artiklan 3 kohdan,

               sekä katsoo seuraavaa:

               (1)Bulgarian tasavallan ja Romanian osallistumisesta Euroopan talousalueeseen tehdyn ja Brysselissä 25 päivänä heinäkuuta 2007 allekirjoitetun sopimuksen
                  1
                vuoksi ETA-sopimuksen 129 artiklan 1 kohtaa muutettiin bulgarian ja romanian lisäämiseksi ETA-sopimuksen kielten luetteloon.

               (2)Sopimus Bulgarian tasavallan ja Romanian osallistumisesta Euroopan talousalueeseen tuli voimaan 9 päivänä marraskuuta 2011.

               (3)ETA:n sekakomitean työjärjestyksessä, joka hyväksyttiin 8 päivänä helmikuuta 1994 tehdyllä ETA:n sekakomitean päätöksellä N:o 1/94
                  2
                ja jota on muutettu 8 päivänä helmikuuta 2005 tehdyllä ETA:n sekakomitean päätöksellä N:o 24/2005
                  3
               , olisi lisättävä bulgaria ja romania kielten luetteloon. Sen vuoksi ETA:n sekakomitean työjärjestyksen kieliluetteloa olisi muutettava,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan ETA:n sekakomitean päätös N:o 1/94 seuraavasti:

               1.
                     Korvataan 6 artiklan 2 kohta seuraavasti:

               ”Niiden EY-säädösten tekstit, jotka on määrä saattaa osaksi sopimuksen liitteitä sen 102 artiklan 1 kohdan mukaisesti, ovat yhtä todistusvoimaiset bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, sellaisina kuin ne on julkaistu Euroopan unionin virallisessa lehdessä. Säädökset laaditaan islannin ja norjan kielellä, ja ETA:n sekakomitea saattaa ne todistusvoimaisiksi 1 kohdassa tarkoitettujen, asian kannalta merkityksellisten päätösten kanssa.”

               2.Korvataan 11 artiklan 1 kohta seuraavasti:

               ”ETA:n sekakomitean päätökset, joilla muutetaan sopimuksen liitteitä tai pöytäkirjoja, julkaistaan Euroopan unionin virallisen lehden ETA-osastossa bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä ja mainitun lehden ETA-täydennysosassa islannin ja norjan kielellä.”

               2 artikla

               Tämä päätös tulee voimaan päivänä, jona se hyväksytään.

               3 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                     ETA:n sekakomitean puolesta

                     Puheenjohtaja

                     ETA:n sekakomitean
                     sihteerit

                     (1)
                  EUVL L 221, 25.8.2007, s. 15.

                     (2)
                  EYVL L 85, 30.3.1994, s. 60.

                     (3)
                  EUVL L 161, 23.6.2005, s. 54.

    ---documentbreak--- NA ---documentbreak---

               EUROOPAN KOMISSIO
            Bryssel6.11.2017
            COM(2017) 638 final
            LIITE
            asiakirjaan
            ehdotusNEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA:n sekakomitean työjärjestyksen muuttamiseen

               LIITE 2

               ETA:N SEKAKOMITEAN PÄÄTÖS

                  N:o .../2017,

                  annettu,

                  ETA:n sekakomitean työjärjestyksen muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 92 artiklan 3 kohdan,

               sekä katsoo seuraavaa:

               (1)Kroatian tasavallan osallistumisesta Euroopan talousalueeseen tehdyn ja Brysselissä 11 päivänä huhtikuuta 2014 allekirjoitetun sopimuksen
                  1
               , jäljempänä ’ETA:n vuoden 2014 laajentumissopimus’, vuoksi ETA-sopimuksen 129 artiklan 1 kohtaa olisi muutettava kroaatin lisäämiseksi ETA-sopimuksen kielten luetteloon.

               (2)ETA:n sekakomitean työjärjestyksessä, joka hyväksyttiin 8 päivänä helmikuuta 1994 tehdyllä ETA:n sekakomitean päätöksellä N:o 1/94
                  2
                ja jota on muutettu 8 päivänä helmikuuta 2005 tehdyllä ETA:n sekakomitean päätöksellä N:o 24/2005
                  3
                ja edelleen [...] annetulla ETA:n sekakomitean päätöksellä N:o [...], olisi lisättävä kroaatti kielten luetteloon. Sen vuoksi ETA:n sekakomitean työjärjestyksen kieliluetteloa olisi muutettava,

               (3)ETA:n vuoden 2014 laajentumissopimusta on sovellettu sen allekirjoittajiin väliaikaisesti 12 päivästä huhtikuuta 2014, joten tätä päätöstä olisi sovellettava väliaikaisesti ETA:n vuoden 2014 laajentumissopimuksen voimaantuloon asti,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan ETA:n sekakomitean päätös N:o 1/94 seuraavasti:

               1.
                     Korvataan 6 artiklan 2 kohta seuraavasti:

               ”Niiden EY-säädösten tekstit, jotka on määrä saattaa osaksi sopimuksen liitteitä sen 102 artiklan 1 kohdan mukaisesti, ovat yhtä todistusvoimaiset bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, sellaisina kuin ne on julkaistu Euroopan unionin virallisessa lehdessä. Säädökset laaditaan islannin ja norjan kielellä, ja ETA:n sekakomitea saattaa ne todistusvoimaisiksi 1 kohdassa tarkoitettujen, asian kannalta merkityksellisten päätösten kanssa.”

               2.Korvataan 11 artiklan 1 kohta seuraavasti:

               ”ETA:n sekakomitean päätökset, joilla muutetaan sopimuksen liitteitä tai pöytäkirjoja, julkaistaan Euroopan unionin virallisen lehden ETA-osastossa bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä ja mainitun lehden ETA-täydennysosassa islannin ja norjan kielellä.”

               2 artikla

               Tämä päätös tulee voimaan [...] päivänä [...]kuuta [...] tai sinä päivänä, jona ETA:n vuoden 2014 laajentumissopimus tulee voimaan, sen mukaan, kumpi ajankohta on myöhäisempi.

               Sitä sovelletaan väliaikaisesti 12 päivästä huhtikuuta 2014.

               4 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                     ETA:n sekakomitean puolesta

                     Puheenjohtaja

                     ETA:n sekakomitean
                     sihteerit

                     (1)
                  EUVL L ...

                     (2)
                  EYVL L 85, 30.3.1994, s. 60.

                     (3)
                  EUVL L 161, 23.6.2005, s. 54.


               EUROOPAN KOMISSIO
            Bryssel 9.11.2017
            COM(2017) 588 final
            2017/0295(NLE)
            Ehdotus
            NEUVOSTON PÄÄTÖS
            Euroopan unionin ja Azerbaidžanin tasavallan välisen viisumien myöntämisen helpottamista koskevan sopimuksen mukaisesti perustetussa sekakomiteassa Euroopan unionin puolesta esitettävästä kannasta sekakomitean työjärjestyksen hyväksymiseen

               PERUSTELUT

               1.EHDOTUKSEN TAUSTA

               Euroopan unionin ja Azerbaidžanin tasavallan sopimus Azerbaidžanin tasavallan ja Euroopan unionin kansalaisille lyhytaikaista oleskelua varten tarkoitettujen viisumien myöntämisen helpottamisesta tuli voimaan 1. syyskuuta 2014.
                  1
                Sopimuksessa vahvistettiin vastavuoroisuuden pohjalta molempiin sopimuspuoliin sovellettavia oikeudellisesti sitovia oikeuksia ja velvoitteita viisumien myöntämistä Azerbaidžanin ja EU:n kansalaisille koskevien menettelyjen helpottamiseksi. Sopimuksen 12 artiklalla perustetaan sekakomitea, jonka tehtävänä on muun muassa valvoa sopimuksen täytäntöönpanoa. Sopimuksen 12 artiklan 4 kohdassa määrätään, että sekakomitea vahvistaa oman työjärjestyksensä.

               Työjärjestys on hyväksyttävä sekakomitean päätöksellä, eikä se ole osa sopimusta.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Neuvosto valtuuttaa EU:n edustajan sekakomiteassa, eli komission, hyväksymään työjärjestyksen tämän ehdotuksen pohjalta. Työjärjestyksen tarkoituksena on organisoida sekakomitean toimintaa ja auttaa valmistelemaan ja hallinnoimaan sen kokouksia.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

                  Työjärjestys, sellaisena kuin se on esitetty tämän neuvoston päätöstä koskevan ehdotuksen liitteessä, on tulosta sekakomitean ensimmäisessä ja toisessa kokouksessa Azerbaidžanin toimivaltaisten viranomaisten kanssa käydyistä neuvotteluista sekä kokousten välisestä sähköpostiviestinnästä (viimeksi 5. kesäkuuta 2017). Jäsenvaltioita on kuultu kirjallisella menettelyllä, joka päättyi 16. kesäkuuta 2017.

               4.TALOUSARVIOVAIKUTUKSET

               Tämä ehdotus ei vaikuta EU:n talousarvioon.

               2017/0295 (NLE)

               Ehdotus

               NEUVOSTON PÄÄTÖS

               Euroopan unionin ja Azerbaidžanin tasavallan välisen viisumien myöntämisen helpottamista koskevan sopimuksen mukaisesti perustetussa sekakomiteassa Euroopan unionin puolesta esitettävästä kannasta sekakomitean työjärjestyksen hyväksymiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 9 kohdan kanssa,

               ottaa huomioon viisumien myöntämisen helpottamista koskevan sopimuksen tekemisestä Euroopan unionin ja Azerbaidžanin tasavallan välillä 14 päivänä huhtikuuta 2014 annetun neuvoston päätöksen 2014/242/EU
                  2
               ,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unionin ja Azerbaidžanin tasavallan välinen sopimus viisumien myöntämisen helpottamisesta
                  3
               , jäljempänä ’sopimus’, tuli voimaan 1 päivänä syyskuuta 2014.

               (2)Sopimuksen 12 artiklalla perustetaan sekakomitea sopimuksen hallinnointia varten. Kyseisen artiklan 4 kohdassa määrätään, että sekakomitea vahvistaa oman työjärjestyksensä.

               (3)Työjärjestys on tarpeen sopimuksen hallinnoinnista ja sen täytäntöönpanon valvonnasta vastaavan sekakomitean toiminnan organisoimiseksi.

               (4)Sen vuoksi on aiheellista vahvistaa Euroopan unionin puolesta sekakomiteassa esitettävä kanta sekakomitean työjärjestyksen hyväksymiseen sopimuksen hallinnointia varten.

               (5)Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY mukaisesti. Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (6)Tällä päätöksellä kehitetään niitä Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY mukaisesti. Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

               (7)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

               ON HYVÄKSYNYT TÄMÄN PÄÄTÖKSEN:

               1 artikla

               Viisumien myöntämisen helpottamisesta tehdyn Euroopan unionin ja Azerbaidžanin tasavallan välisen sopimuksen 12 artiklalla perustetussa sekakomiteassa Euroopan unionin puolesta esitettävä kanta sekakomitean työjärjestyksen hyväksymiseen perustuu tähän päätökseen liitettyyn sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  EUVL L 128, 30.4.2014, s. 49–60.

                     (2)
                  EUVL L 128, 30.4.2014, s. 47–48.

                     (3)
                  EUVL L 128, 30.4.2014, s. 49-60.

    ---documentbreak---

               EUROOPAN KOMISSIO
            Bryssel 9.11.2017
            COM(2017) 588 final
            LIITE
            asiakirjaan
            Ehdotus neuvoston päätökseksi
            Euroopan unionin ja Azerbaidžanin tasavallan välisen viisumien myöntämisen helpottamista koskevan sopimuksen mukaisesti perustetussa sekakomiteassa Euroopan unionin puolesta esitettävästä kannasta sekakomitean työjärjestyksen hyväksymiseen

               LUONNOS

               VIISUMIEN MYÖNTÄMISEN HELPOTTAMISTA KOSKEVALLA EUROOPAN UNIONIN JA AZERBAIDŽANIN TASAVALLAN VÄLISELLÄ SOPIMUKSELLA PERUSTETUN VIISUMIEN MYÖNTÄMISEN HELPOTTAMISTA KÄSITTELEVÄN SEKAKOMITEAN PÄÄTÖS N:o ...,

               annettu...,

               sekakomitean työjärjestyksen hyväksymisestä

               KOMITEA, joka

               ottaa huomioon Euroopan unionin ja Azerbaidžanin tasavallan välisen sopimuksen viisumien myöntämisen helpottamisesta, jäljempänä ’sopimus’, ja erityisesti sen 12 artiklan 4 kohdan,

               sekä katsoo, että kyseinen sopimus tuli voimaan 1 päivänä joulukuuta 2014,

               ON PÄÄTTÄNYT HYVÄKSYÄ SEURAAVAN TYÖJÄRJESTYKSEN:

               1 artikla

               Puheenjohtajuus

               Euroopan unionin edustaja ja Azerbaidžanin tasavallan edustaja toimivat yhdessä viisumien myöntämisen helpottamista käsittelevän sekakomitean puheenjohtajina.

               2 artikla

               Sekakomitean tehtävät

               1)Sopimuksen 12 artiklan 2 kohdan mukaisesti sekakomitean tehtävänä on erityisesti

               a)valvoa sopimuksen täytäntöönpanoa;

               b)ehdottaa sopimukseen muutoksia tai lisäyksiä;

               c)ratkaista kiistoja, jotka johtuvat sopimuksen määräysten tulkinnasta tai soveltamisesta.

               2)Viisumien myöntämisen helpottamista käsittelevä sekakomitea voi sopia suosituksista, jotka sisältävät ohjeita tai parhaita käytäntöjä sopimuksen täytäntöönpanon edistämiseksi.

               3 artikla

               Kokoukset

               1)Viisumien myöntämisen helpottamista käsittelevä sekakomitea kokoontuu aina tarvittaessa osapuolten pyynnöstä ja vähintään kerran vuodessa.

               2)Osapuolet vuorottelevat kokouksen järjestäjinä, ellei toisin sovita.

               3)Puheenjohtajat kutsuvat viisumien myöntämisen helpottamista käsittelevän sekakomitean kokoukset koolle.

               4)Puheenjohtajat vahvistavat kokouksen päivämäärän ja toimittavat toisilleen tarvittavat asiakirjat kokouksen valmistelun kannalta riittävän aikaisin eli 30 päivää ennen kokousta.

               5)Kokouksen järjestävä osapuoli huolehtii logistisista järjestelyistä.

               4 artikla

               Valtuuskunnat

               Osapuolet ilmoittavat toisilleen valtuuskuntiensa suunnitellun kokoonpanon viimeistään seitsemän päivää ennen kokousta.

               5 artikla

               Kokousten esityslistat

               1)Puheenjohtajat laativat kutakin kokousta varten alustavan esityslistan viimeistään neljätoista päivää ennen kokousta. Alustavassa esityslistassa mainitaan asiat, joiden esityslistalle sisällyttämistä koskevan pyynnön jompikumpi puheenjohtaja on saanut viimeistään neljätoista päivää ennen kokousta.

               2)Kumpikin osapuoli voi toisen osapuolen suostumuksella lisätä asioita alustavalle esityslistalle milloin tahansa ennen kokousta. Asioiden lisäämistä alustavalle esityslistalle on pyydettävä kirjallisesti, ja pyynnöt on otettava huomioon mahdollisuuksien mukaan.

               3)Puheenjohtajat hyväksyvät lopullisen esityslistan kunkin kokouksen alussa. Jos osapuolet niin sopivat, esityslistalle voidaan ottaa alustavan esityslistan ulkopuolelta jokin asia, jota käsitellään mahdollisuuksien mukaan.

               6 artikla

               Kokousten pöytäkirjat

               1)Kokouksen isäntänä toiminut puheenjohtaja laatii pöytäkirjan luonnoksen mahdollisimman pian.

               2)Pöytäkirjassa on yleensä mainittava kustakin esityslistan kohdasta

               a)viisumien myöntämisen helpottamista käsittelevälle sekakomitealle toimitetut asiakirjat;

               b)lausunnot, joiden mukaan ottamista osapuoli on pyytänyt; ja

               c)tietystä asiasta tehdyt päätökset ja päätelmät sekä annetut suositukset.

               3)Pöytäkirjassa on ilmoitettava kummankin kokoukseen osallistuneen valtuuskunnan jäsenet sekä kunkin jäsenen edustama ministeriö, virasto tai toimielin.

               4)Viisumien myöntämisen helpottamista käsittelevä sekakomitea hyväksyy pöytäkirjan seuraavassa kokouksessaan.

               7 artikla

               Viisumien myöntämisen helpottamista käsittelevän sekakomitean päätökset ja suositukset

               1)Viisumien myöntämisen helpottamista käsittelevä sekakomitea tekee päätökset yksimielisesti.

               2)Viisumien myöntämisen helpottamista käsittelevän sekakomitean päätösten nimenä on ”päätös”, jonka jäljessä on järjestysnumero ja aihe. Lisäksi on ilmoitettava päätöksen voimaantulopäivä. Päätösten allekirjoittajia ovat osapuolten puolesta toimimaan valtuutetut viisumien myöntämisen helpottamista käsittelevän sekakomitean edustajat. Päätökset laaditaan kahtena kappaleena, jotka molemmat ovat yhtä todistusvoimaisia.

               3)Viisumien myöntämisen helpottamista käsittelevän sekakomitean suosituksiin sovelletaan 1 ja 2 kohtaa soveltuvin osin.

               8 artikla

               Kulut

               1)Kumpikin osapuoli vastaa sille viisumien myöntämisen helpottamista käsittelevän sekakomitean kokouksiin osallistumisesta aiheutuvista kuluista, kuten henkilöstö-, matka- ja oleskelukuluista sekä posti- ja televiestintäkuluista.

               2)Kokousten järjestämisestä aiheutuvista muista kuluista vastaa tavallisesti kokouksen järjestävä osapuoli.

               9 artikla

               Hallinnolliset menettelyt

               (1)Viisumien myöntämisen helpottamista käsittelevän sekakomitean kokoukset eivät ole julkisia, ellei toisin päätetä.

               (2)Viisumien myöntämisen helpottamista käsittelevän sekakomitean pöytäkirjoja ja muita asiakirjoja on käsiteltävä luottamuksellisesti.

               (3)Puheenjohtajien yhteisellä sopimuksella voidaan kokouksiin kutsua osanottajia, jotka eivät ole osapuolten tai jäsenvaltioiden virkamiehiä, ja näitä koskevat samat luottamuksellisuusvaatimukset.

               (4)Osapuolet voivat järjestää tiedotustilaisuuksia tai tiedottaa muulla tavoin sekakomitean kokouksista asiasta kiinnostuneelle yleisölle.

               10 artikla

               Voimaantulo

               Tämä päätös tulee voimaan päivänä, jona viisumien myöntämisen helpottamista käsittelevä sekakomitea hyväksyy sen.

               Euroopan unionin puolesta
                     Azerbaidžanin tasavallan puolesta

               EU:N JA AZERBAIDŽANIN VÄLISTÄ VIISUMIEN MYÖNTÄMISEN HELPOTTAMISTA KOSKEVAA SOPIMUSTA HALLINNOIVAN SEKAKOMITEAN TYÖJÄRJESTYKSEEN LIITETTY YHTEINEN JULISTUS

               Sopimuksen jatkuvan, yhdenmukaisen ja moitteettoman täytäntöönpanon varmistamiseksi Azerbaidžanin tasavalta, Euroopan komissio ja jäsenvaltiot pitävät sekakomitean virallisten kokousten välillä yhteyttä epävirallisesti kiireellisten kysymysten ratkaisemiseksi. Sekakomitean seuraavassa kokouksessa tehdään selkoa näistä kysymyksistä ja epävirallisesta yhteydenpidosta.